**Kuntosaliavainten etälataus -palvelu käytössä**

Uusi Webkulkuri -verkkokauppa on otettu käyttöön kuntosaliavaimille, ja avaimen voi nyt ladata myös itse verkkokaupassa.

Webkulkuri -verkkokaupassa voit:

* maksaa kuntosaliavaimen pantin
* Maksaa käyttöaikaa kuntosaliavaimellesi 1kk tai 12kk (useamman kuukauden käyttöaikaa saat ostamalla useamman kappaleen 1kk kortteja).
* Maksaa käyttöaikaa nuorisokortille, jos olet asiakasjärjestelmäämme merkitty nuorisokorttiin oikeutetuksi (alle 17 -vuotiaat).

Liikuntasalin käyttövuorot laskutetaan edelleen jälkikäteen toteutuneen käytön mukaan, eli etämaksupalvelu koskee vain kuntosalikortteja ja avainpanttia.

Verkkokauppaan pääse rekisteröitymään tästä:

Webkulkuri – verkkokauppa <https://juupajoki.kulkuriaccess.fi:5000/>

**Rekisteröidyttyäsi Webkulkuri -verkkokaupan asiakkaaksi, sinun tulee ensin ottaa yhteyttä kunnanviraston neuvontaan joko sähköpostitse juupajoki.kunta@juupajoki.fi, puhelimitse 03 377 5100 tai käymällä paikan päällä. Ilmoita rekisteröitymisestäsi, niin siirrämme rekisteröintitiedot asiakasjärjestelmäämme.**

**Tämän jälkeen kauppa on käytössäsi, ja voit jatkossa ostaa käyttöaikaa kortillesi koska tahansa, ja käyttöaika latautuu kortillesi automaattisesti oston tehtyäsi.**

Toivomme, että uusi lisäpalvelumme tuo kuntosalin käyttäjillemme joustoa ja helpotusta elämään. Käyttöajan lataaminen onnistuu kuitenkin edelleen myös ”vanhanaikaisesti” maksamalla kunnan tilille ja ilmoittamalla siitä kunnan virastoon.

15.6.2020 Juupajoen kunta/liikuntatoimi (Web-kulkurin linkki päivitetty 05/2022)